section_heading: Politička karijera
paragraph_text: Od 1997. do 2002. godine bio je savjetnik premijera Lionela Jospina za komunikaciju i odnose s javnošću, a zatim je istovremeno obnašao funkciju zastupnika u Nacionalnoj skupštini i gradonačelnika Evryja, gradića u okolici Pariza. Godine 2011. Manuel Valls je sudjelovao na unutarstranačkim izborima francuske Socijalističke stranke na kojima se birao kandidat ove stranke za predsjedničke izbore 2012. godine. Nakon što je ispao u prvom krugu iskazao je svoju podršku Françoisu Hollandeu koji ga je, kada je izabran, zadužio za komunikaciju s medijima u svojoj izbornoj kampanji.